### Baltazár Dezső (1871-1936)
Tisztántúli református püspök. Teológiai tanulmányainak elvégzése után hajdúszoboszlói, majd hajdúböszörményi lelkész lett. 1911-ben debreceni lelkésszé és a legnagyobb református egyházkerület, a tiszántúli püspökévé választották. Támogatta a Tisza Istvánról nevezett debreceni tudományegyetem megalapítását. 1914-től főrendiházi, 1927-től felsőházi tag volt. A közéletben liberális nézeteket vallott. 1917-től ő volt a református országos zsinat, 1918-tól az egyetemes konvent elnöke egészen elhunytáig. A Magyar Protestáns Irodalmi Társaság elnökeként sokat tett a református kultúra fejlesztéséért. 1907-ben ő alapította meg az Országos Református Lelkészegyesületet. GJ