### Bacsó Péter (1928- )
A főiskola elvégzése után, az 1950-es években dramaturgként és forgatókönyvíróként dolgozott, rendezőként 1963-ban debütált. Az 1960-as években készült munkái könnyed hangvételű generációs filmek (Nyáron egyszerű, 1963, Szerelmes biciklisták, 1965), illetve komorabb tónusú, hasonlóképp a fiatalak között játszódó drámák (Nyár a hegyen, 1967, Fejlövés, 1968). Az elmúlt évtizedben politizáló-publicisztikus munkákat (Kitörés, 1970, Jelenidő, 1971), valamint lazább vígjátékokat és szatírákat egyaránt készített (Forró vizet a kopaszra, 1972, Zongora a levegőben, 1976, Banánhéjkeringő, 1986). Az 1950-es évek személyi kultuszát A tanú után is több filmben is feldolgozta (Tegnapelőtt, 1981, Te rongyos élet, 1983). VB