### Szokolay Sándor (1931-)
Zeneszerző. A Békéstarhosi Zeneiskolában kezdett tanulmányok után 1950 és 1957 között Szabó Ferenc és Farkas Ferenc tanítványa volt a Zeneakadémián. Munkásságának gerincét operáinak sorozata jelenti: az 1964-ben bemutatott Vérnász a folklorisztikus stílus megújításának egyik kirobbanó és sikeres példája. A szigorúbban szerkesztett Hamlet (1968) után visszatért a szenvedélyes színpadi hatásokhoz, az expresszív zenei nyelvhez (Sámson, 1973; Ecce Homo, 1984). Az 1990-es évek operáiban (többek között: Szávitri, 1998) letisztultabb, koncentráltabb ideálokat követ. Oratóriumait és kórusait is a kifejezésvágy intenzitása jellemzi. HP