### Európai Iskola
Különböző irányzatok (a kubizmus, fauvizmus, konstruktivizmus, szürrealizmus és absztrakció) célkitűzéseit vállaló művészcsoport. Azonban nem kapcsolódott egyetlen jól körülhatárolható stílusirányzathoz. Tagjai voltak többek között Anna Margit, Barcsay Jenő, Barta Lajos, Bálint Endre, Bán Béla, Bokros Birman Dezső, Forgács-Hann Erzsébet, Gadányi Jenő, Jakovits József, Korniss Dezső, Lossonczy Tamás, Martyn Ferenc, Rozsda Endre, Schubert Ernő, Szántó Piroska, Vajda Júlia, Vilt Tibor. Nagy figyelmet fordítottak a 20. századi magyar művészet addig háttérbe szorított képviselőinek, például Csontvárynak, Gulácsynak vagy Derkovitsnak. Posztumusz választotta tagjai sorába Vajda Lajost és Ámos Imrét. Egry Józsefet, Czóbel Bélát és Márffy Ödönt pedig meghívták maguk közé. SzeJ