### Budapesti Eucharisztikus Világkongresszus
Az eucharisztia, az oltáriszentség tiszteletének elmélyitését szolgáló nemzetközi katolikus kongresszus, amelyek a 19. század második felétől váltak rendszeressé. Rendezésüket egy-egy nagyváros kapta. Sorban a XXXIV. Eucharisztikus Világkongresszust 1938. május 25-30. között Budapest rendezte. (A szervezést az Actio Catholica végezte, és főként Bangha Béla irányította.) A kongresszuson a pápát Eugenio Pacelli bíboros államtitkár képviselte legátusként. Mellette további 14 bíboros, 48 érsek és 197 püspök jött a világ minden részéből. A színpompás ünnepségsorozat hatalmas hivő tömeget mozgatott meg. Demonstrálta az egyház nagyságát és hatalmát, de a lelkiélet elmélyítésében, a hitbuzgalom növelésében is kiemelkedő szerepe volt. GJ