### M. kir. Haditechnikai Intézet Az 1920-ban alapított M. kir. Honvéd Haditechnikai Intézet - amely csak 1930-tól viselte ezt a nevet - az antantkorlátozások miatt kezdetben rejtve, egyetemi intézetnek álcázva működhetett. Az Intézet nélkül a Horthy-korszakban nem lehetett új haditechnikai eszközöket, fegyvereket rendszeresíteni. Parancsnoka közvetlenül a honvédelmi miniszterhez fordulhatott és a kormányzóhoz történő előterjesztési joggal rendelkezett. A Haditechnikai Intézetben dolgozó tudósok, mérnökök feladata jelenleg a védelemmel kapcsolatos kutatás-fejlesztés. EJ