### Gebauer-géppuska Gebauer Ferenc (1888-1958) az első világháború idején fegyvermesterként szolgált az Osztrák-Magyar Monarchia fischamendi repülőterén. A repülőgépekre szerelt géppuskákkal itt, majd a háború után Magyarországon végezte kísérleteit. A Gebauer-féle fedélzeti géppuska zárát nem a lőporgáz, hanem a motor működtette. Ennek köszönhetően biztosan, percenként 1500 lövést leadva tüzelt a légcsavarkörön át. Kezdetben 8 mm-es, később 12,7 mm-es változatát építették a repülőgépekbe. EJ