### archaikus népi imádság A hivatalos egyház által jóvá nem hagyott, jórészt szájhagyományban fennmaradt lírai-epikus vallásos népköltészeti alkotás. Témája Jézus szenvedéstörténete, illetve annak egyes mozzanatai, célja bajelhárító, gonoszűző, védekező, illetve bűnbocsánati. Az egész magyar nyelvterületen ismert. Templomon kívül, kis közösségekben (családban) végzik. Rendszerint este, reggel vagy meghatározott napokon (pénteken, szombaton, vasárnap, nagyböjtben, veszély idején). Kapcsolatot mutat a középkor vallásos irodalmával is. TI