### Gulyás Gyula (1944-) és Gulyás János (1946-) Diákkoruktól kezdve lelkes tagjai az amatőrfilmes mozgalomnak. Az 1970-es években a Balázs Béla Stúdióban készített dokumentumfilmjeik és filmszociográfiáik (Vannak változások, 1976-1978; Azért a víz az úr!, 1978-1979; Ne sápadj!, 1981-1982) a magyar falu hétköznapjait, a paraszti gondolkodás és értékrend átalakulását vizsgálták. A rákövetkező évtizedben elsősorban történelmi témájú dokumentumfilmekkel jelentkeztek (Én is jártam Isonzónál, 1982-1986; Törvénysértés nélkül, 1982-1988), illetve az erdélyi falvak hagyományőrző világát térképezték fel (Balladák filmje I-II., 1983-1990; Széki lassú, 1993). VB