### baloldali radikális forradalmi törekvések
A Károlyi-korszakban részint a Forradalmi Katonatanács, részint a Kommunisták Magyarországi Pártja által képviselt politika, amelynek célja a kormány megbuktatása és szocialista forradalommal a hatalom megragadása volt. A Forradalmi Katonatanács elnöke 1918. november 1-jétől Csernyák Imre százados, politikai irányítója a baloldali Pogány József szociáldemokrata politikus. A KMP 1918. november 24-én alakult meg Budapesten, elismert vezetője az orosz fogságban bolsevikká lett Kun Béla. GJ