### Lakatos Géza (1890-1967)
Vezérezredes, 1944. augusztus és október között miniszterelnök. A Ludovika Akadémián végzett, 1923-tól vezérkari beosztásban szolgált. 1939-től tábornok, 1941-től altábornagy. 1943-ban lépett elő vezérezredesnek. 1944-ben a Kárpátokban harcoló első magyar hadsereg parancsnoka. A nyilasok a hatalomátvételkor letartóztatták, majd pedig a szovjetek internálták. Szabadulása után Budapestről kitelepítették. Az 1960-as évek elején Ausztráliába emigrált. GJ