### reáliskola
A középiskola egyik típusa 1850 és 1934 között. Kezdetben két-, három- vagy négyosztályból (alreáliskola), illetve hatosztályból (főreáliskola) állt. 1875-ben egységesen nyolcosztályúvá és egyben érettségit is adó középiskolává vált. Tantervükben a természettudományos és a gyakorlati jellegű tárgyak domináltak, s latint a reáliskolákban kezdetben egyáltalán nem, s 1895 után is csak rendkívüli tárgyként tanítottak. A reáliskolai érettségivel csak a Műegyetemre, illetve a gazdasági-műszaki jellegű főiskolákra lehetett automatikusan beiratkozni. RI