### terv- és békekölcsön
A lakosságtól történő pénzelvonás és az állami hitelfelvétel sajátos formája az 1950-es években. Tervkölcsönt először 1949 őszén bocsátottak ki 500 millió Ft névértékben. Ezek futamideje 5 év, kamatuk évi 5 százalék volt. A következő években 1956-ig öt alkalommal bocsátottak ki hasonló célú - "a béke építését szolgáló" -, de csak 10 év múlva visszafizetendő állampapírokat. Ezek összértéke 6,7 milliárd Ft. volt. Valódi kereslet ezek iránt egyre kevésvé mutatkozott, ám elvárták a lakosságtól a jegyzést. Visszafizetésükre az 1960-as és 1970-es években került sor valorizálatlanul, tehát az időközbeni pénzromlásra való tekintet nélkül. RI