### Sinka István (1897-1969)
Tízéves korától bojtár a bihari pusztákon, majd napszámosként dolgozik. Az őstehetségként induló költőt elsők között Bajcsy-Zsilinszky Endre Szabadság című lapja karolja föl. 1935-ben Sinka Szabó Pállal megalapítja a Kelet Népét. Budapestre költözik. Ellentmondásos, paraszti radikalizmusra épülő gondolkodásába egyre inkább beszüremkedik a parasztmítosz. 1943-ban részt vesz a szárszói találkozón. 1945 után támadások érik a háború alatti, a fajelmélet hatását tükröző megnyilatkozásai miatt, amelyek ellenére nem kíván változtatni nézetein. A Kisgazdapárt jobbszárnyának szellemi vezetője. 1949-ben kiszorul az irodalomból. Az 1956-ot követő konszolidáció idején visszatér a kulturális életbe. TGy