### társadalmi mobilitás
Az egyén vagy a család társadalmi helyzetének mozgása, változása. Két fő típusa a nemzedékek közötti (intergenerációs) mobilitás, amikor valakinek a társadalmi helyzete a szüleiéhez képest változik meg; s a nemzedéken belüli (intragenerációs vagy karrier) mobilitás, amikor valaki saját élete folyamán lép át egyik társadalmi helyzetből a másikba. A mobilitás irányát alapul véve emellett szokás fölfelé vagy lefelé irányuló, illetve horizontális mobilitásról is beszélni. RI