### Giesswein Sándor (1856-1923) Győri egyházmegyés pap, püspöki titkár, majd kanokok, pápai prelátus. 1903-ban irányításával indult el a hazai keresztényszocialista mozgalom. Kitűnő nyelvész, pedagógus, polihisztor. 1905-től néppárti, majd keresztényszocialista párti képviselő. Számos katolikus szervezet, egyesület elnöke, vezetőségi tagja, nemzetközileg elismert tudós, pacifista, feminista. A politikai katolicizmus baloldalának reprezentánsa. 1919 után ellenzékbe vonult, elítélte a fehérterrort, az antiszemitizmust, a keresztény kurzust. Csatlakozott a szociáldemokrata-demokrata-liberális blokkhoz. Társadalmi programját "evangéliumi szocializmusnak" nevezte. GJ