### Bánky Viktor (1899-?)
Színész, vágó, filmrendező, a hollywoodi sztárrá vált Bánky Vilma testvére. A húszas években Németországban, majd Hollywoodban volt filmszínész. 1931-től Berlinben, majd Magyarországon dolgozott vágóként, az 1930-as évek végétől rendezett filmeket. Témaválasztását kezdetben bizonyos fokú társadalomkritika, szatirikus hajlam és realizmusra való törekvés jellemezte (Bors István, A miniszter barátja), de 1942-től kezdve szélsőjobboldali filmeket rendezett (pl. Őrségváltás). 1945-ben politikai múltja miatt külföldre távozott. VGy