### Csernoch János (1852-1927), hercegprímás (1913-1927)
A szakolcai szlovák parasztfiú Bécsben tanult teológiát, majd néhány évig lelkipásztorkodott, többek között a pesti Terézvárosban, az akkor még szépszámú szlovák hívek papja volt. Az 1880-as években Esztergomban, az érseki aulában dolgozott, és Simor prímás egyik legközelebbi munkatársa volt. A 20. század elején több cikluson át országgyűlési képviselő a Néppárt színeiben. 1908-ban csanádi püspök, 1911-ben kalocsai érsek, majd Vaszary Kolos lemondása után, 1913-tól esztergomi érsek. A pápa 1914-ben bíborossá nevezte ki. KL