### Nádasi Ferenc (1893-1966)
A 20. századi magyar táncművészet korszakos jelentőségű táncpedagógusa. Egyéni pedagógiai rendszerét az olasz klasszikus balett eredményeire építette, amit több külföldi forrásból közvetlenül ismert. Emellett igyekezett figyelembe venni a hazai növendékek sajátos temperamentumát és alkatát. 1937-től kezdve majdnem 30 éven át a budapesti Operaház balettmestere, 1950 és 1961 között a Magyar Állami Operaház balettigazgatója, s az Állami Balett Intézet vezető tanára. Az ő keze alól került ki a 20. századi magyar táncművészet klasszikus táncos generációja, melynek legjelesebb tagjai: Kun Zsuzsa, Lakatos Gabriella, Róna Viktor, Szumrák Vera, Orosz Adél, Fülöp Viktor, Havas Ferenc, Sipeki Levente. Tanítványai a szovjet iskola eredményeit elsajátítva világszerte ismert táncosokká (s többen közülük neves pedagógusokká) váltak. FL