### Máriássy Félix (1919-1975) Fiatalon került a filmgyárba, az 1940-es évek elején vágóként, asszisztensként és forgatókönyvíróként dolgozott. 1949-ben, a Szabóné megrendezésével debütált. Munkáskörnyezetben játszódó, lírai, neorealista filmjeivel az 1950-es évek egyik legfontosabb magyar rendezője. Felesége, Máriássy Judit állandó alkotótársa, forgatókönyvírója volt. Az 1960-as években több sikeres szatírát is forgatott (Fügefalevél, 1966, Imposztorok, 1969). Legendás főiskolai tanár, többek között Szabó István, Gábor Pál, Elek Judit és Kézdi-Kovács Zsolt osztályfőnöke volt. VB