### Hevesy György (1885-1966)
Hevesy György fölismerése az izotópok diagnosztikai alkalmazása terén elfogadott módszer lett orvosi, élettani vizsgálatok esetében. A vizsgálandó anyaghoz hozzáadott sugárzó izotópok mozgását - mivel a kémiai folyamatokban a nem sugárzó jelzett anyaghoz hasonlóan részt vesznek - követni lehet. A Koppenhágába települt Hevesy 1923-ban - a holland Dirk Costerrel közösen - fölfedezte a város latin neve után hafniumnak elnevezett kémiai elemet. (A periódusos rendszerben szereplő elemek közül Müller Ferenc József 1784-ben a tellúrt, Hevesy a hafniumot fedezte föl.) Hevesy György munkásságát 1944-ben kémiai Nobel-díjjal jutalmazták. EJ