### néprádió
Az Orion gyár 1939-ben úgynevezett néprádiók gyártásába kezdett. A néprádiók a detektoros készülékeknél nagyobb teljesítőképességű, olcsó rádiócsöves készülékek voltak. A rádiózás elterjedése érdekében kedvező fizetési föltételeket teremtettek az egyszerű kivitelű, készülék megvásárlásához: az 57 pengő 30 fillérbe kerülő rádió árából a vevőnek 48 pengőt kellett 24 havi részletre kifizetnie, a fennmaradó összeget az állam állta. Az Orion néprádiót megújult formában 1954-ig gyártották. EJ