### Mindszenty-per
Az Államvédelmi Hatóság 1948 karácsony másnapján Esztergomban őrizetbe vette Mindszenty József hercegprímást hazaárulás, kémkedés, összeesküvés és valutaüzérkedés vádjával. A látványosan megrendezett koncepciós per 1949. február 3-8. között zajlott a Budapesti Népbíróságon. Mindszenty bíborost életfogytiglani fegyházbüntetésre ítélték. Különböző fegyintézetekben raboskodott, majd súlyos betegségére tekintettel 1955 nyarától előbb Püspökszentlászlón, majd Felsőpetényben őrizték kényszerlakhelyen. Innen a forradalom napjaiban, október 30-án szabadult. GJ