### bauxit
Az alumínium a természetben csak kötött formában található. Az alumíniumot tartalmazó ércet, a bauxitot a franciaországi Les Baux nevű település határában fedezték föl a 19. század elején. A bauxit vöröses színű üledékes kőzet, amelyben az alumíniumoxid vasoxiddal és kovasavval együtt fordul elő. Magyarország kivételesen gazdag - főleg mélyművelésű - bauxittelepekben. Világviszonylatban a bauxit bányászata jellemzően külszíni fejtéssel zajlik. EJ