### Keresztury Dezső (1904-1996)
Eötvös kollégista és ösztöndíjas a berlini és a bécsi egyetemen. 1929-től a berlini egyetem magyar lektora és a Magyar Intézet könyvtárosa. 1936-tól az Eötvös Collegium tanára. 1945 és 1947 között, a Nemzeti Parasztpárt tagjaként vallás- és közoktatásügyi miniszter, az Eötvös Kollégium igazgatója. Később az MTA könyvtárának, illetve az Országos Széchényi Könyvtárnak vezető beosztású munkatársa. A Magyar Tudományos Akadémia tagja. Horváth János tanítványa, Arany János életművének avatott kutatója. Egyaránt munkatársa a konzervatív Magyar Szemlének és kritikusa a Nyugatnak és a Magyar Csillagnak. TGy