### apostoli adminisztratúra (apostoli kormányzóság) Olyan katolikus egyházkormányzati egység, amely közvetlenül a Szentszéknek van alárendelve, nem tartozik egyháztartományba. Élén nem megyéspüspök, hanem apostoli kormányzó áll. Az adminisztratúra általában átmenetet jelentett az egyházmegyévé, önálló püspökséggé válás felé. Magyarországon 1920 után az új államhatárok által szelt egyházmegyék megosztása révén keletkezetek apostoli kormányzóságok. GJ