### Székely Gábor (1944-)
Az elmélyült szövegelemzés, a drámaforma mélységeinek és műspecifikus problémáinak kifejtését elsődlegesnek tartó rendező. A Szolnoki Szigligeti Színház rendezője, majd igazgató főrendezője (1968 és 1978 között), ahol kidolgozza a színészi hitelesség mélylélektani elemzésének hátterét. A Nemzeti Színház főrendezőjeként (1980-1982) Zsámbéki Gáborral közösen pár évre megteremtik a vezető színház művészeti modelljét, hogy mindezt egy kisebb színházban, a budapesti Katona József Színházban alkalmazzák, ahol a tudatos társulatépítéssel egyidőben a naturalista szenvedélyábrázolás és az esztétikai képalkotás összművészeti technikáját dolgozzák ki. Büchner Woyzeck, Csehov: Sirály, Shakespeare: Ahogy tetszik, Coriolanus, Füst Milán: Boldogtalanok című drámáinak színpadra állításával a színháztörténet lélektani elemzésekkel érlelt realista játékmódját gazdagította. 1994-1998 között az Új Színház igazgató rendezőjeként erős színházi közösséget teremtett maga köré, kikkel együtt az értelmiségi léthelyzet megváltozott koordinátáit rajzolta fel Csehov és Moliere rendezéseiben. JM