### KALOT (Katolikus Agrárifjusági Legényegyesületek Országos Testülete)
A jezsuiták által kezdeményezett és irányított agrárifjúsági hivatásrendi mozgalom, amely 1936-tól 1946-ig működött. Ez volt a legsikeresebb katolikus tömegmozgalom, az 1940-es évek elején mintegy félmillió taggal és húsz népfőiskolával. Célja a falusi parasztifjúság erkölcsi, vallási és szakmai-kulturális nevelése, a népi hagyományok ápolása. Stratégiai célja pedig egy messzemenő földreform révén a földnélküli parasztság gazdává tétele, és az öntudatos, vallásos birtokos parasztságra támaszkodó keresztény párt révén a kereszténydemokrata értékrendszert valló társadalmi-politikai berendezkedés megteremtése. GJ