### Füst Milán (1888-1967)
Közgazdaságtant és jogot végzett. Jogi doktorátust 1912-ben szerzett, s közgazdaságtant tanított fővárosi középiskolákban. A Nyugat köréhez tartozott, Osvát Ernővel, Karinthyval, Somlyó Zoltánnal volt közelebbi kapcsolatban. A forradalmakban vállalt szerepe és főleg a terror áldozatai mellett kiálló Advent (1923) című kisregénye miatt üldözésben volt része. 1923-ban nősült. Polgári állása 1919 után megszűnt. Állítólag a szűcsmesterséget is kitanulta. Újra 1947-ben kezdhetett tanítani, amikor rövid ideig egyetemi magántanárként dolgozott. Magányos, különc életet élt. Versein, regényein és drámáin kívül Látomás és indulat a művészetben (1948) címmel művészetfilozófiai munkát is publikált. Naplója mint szellemi dokumentum és mint írói mű, szintén jelentős alkotás. TGy