### Belvárosi Színház (1918-1949)
A budapesti Koronaherceg (ma Petőfi Sándor) utca 6. szám alá az első háború vége felé Falus Elek és Herquet Rezső színházat tervezett. Bárdos Artúr társulata, a Modern Színpad játszott itt, s 1918-tól a helyszín Belvárosi Színház néven működött. Gyakori tulajdonos- és bérlőváltások jellemezték a kísérletezésre igen, financiális egyensúlyra nem alkalmas épületet. 1951-től Katona József Színház néven a Nemzeti Színház Kamaraszínházaként működött egészen 1982-es önállósulásáig. JM