### Ordass Lajos (1901-1978) A bányai evangélikus egyházkerület püspöke. Eredeti neve Wolff. Raffay Sándor lemondása után, 1945. augusztus 15-én lett a bányakerület püspöke. Ellenezte a kommunista hatalommal való együttműködést, ezért koholt vádakkal - valutaüzérkedés - a Budapesti Uzsorabíróság 1948. október 1-jén két év fegyházra ítélte. 1950-ben kiszabadult, de hivatalait nem foglalhatta el, az illetékes egyházi hatóság 1950. április 1-jén elmozdította. Emlékirataiban tárta fel meghurcoltatását és egyháza helyzetét. GJ