### Komlós Aladár (1892-1980)
Költőként indul, a Néro és a VII/A című nevelődési regényét (1935) finom lélekrajz jellemzi. Az 1920-1930-as évek egyik legtermékenyebb kritikusa, a Nyugat és a modern magyar líra elkötelezettje. A zsidótörvények után a magyarországi zsidó irodalom szervezője. 1946-tól egyetemi tanár, 1950-ben elmozdítják állásából. Monográfiát írt Vajda Jánosról (1954) és Reviczky Gyuláról (1955), A magyar költészet Petőfitől Adyig című összefoglaló művében (1959) a magyar líra, a Gyulaitól a marxista kritikáig című munkájában (1966) pedig a magyar értekező próza félszázados történetét dolgozta fel. Posztumusz jelent meg Magyar-zsidó szellemtörténet a reformkortól a holocaustig címen befejezetlen maradt monográfiájának és a témakörben írt egyéb szövegeinek kétkötetes gyűjteménye (1997). VA