### Békésy György (1899-1972)
Biofizikus. 1923-tól 1941-ig a budapesti Postakísérleti Állomás kutatójaként a hallás biofizikai problémáival foglalkozott. 1939-ben választották a MTA tagjává. 1941-től a budapesti egyetem professzoraként a Gyakorlati Fizikai Intézetet vezette. 1947-től 1966-ig az amerikai Harvard Egyetem pszichoakusztikai laboratóriumának a vezető munkatársa volt. 1961-ben a fülcsigán belüli ingerlés fizikai mechanizmusaival kapcsolatos kutatási eredményeiért orvosi Nobel-díjat kapott. Élete utolsó éveiben - főleg egészségi okokból - Honoluluban élt és dolgozott. RI