### úrnapja
Pünkösd utáni második hét csütörtökjén tartott ünnep, amikor az egyház Krisztus testét, az oltáriszentséget ünnepli. Kötelező ünneppé 1246-ban IV. Orbán pápa tette. Látványos körmenettel ünneplik meg, s a körmenetben végighordozzák az oltáriszentséget, amelyet fölmutatva a pap áldást oszt a világ négy égtája felé. A háború előtt katolikus falvakban mindenütt nagy pompával ülték meg. Amerre a körmenet elhaladt, négy oltárt állítottak fel, s az oltárok fölé sátrakat emeltek, amelyeket gallyakkal díszítettek, a földre pedig virágszirmokat szórtak. 1989 után országosan ismertté vált a csömöri úrnapi virágszőnyeg. TI