### UME (Új Művészek Egyesülete) 1925-ben alakult, elsősorban Vaszary János tanítványaiból verbuválódott. Célja a fiatal haladó szellemiségű művészek érdekeinek szolgálata volt. Eleinte szorosan összefonódott a KUT-tal, de 1927-ben, a KUT legitim szervezetté alakulásakor, az UME testületileg kénytelen volt kiválni belőle. A szakítás után az UME külföldi kiállítások szervezésével foglalkozott. Első magyarországi bemutatójukra 1928-ban került sor a Nemzeti Szalonban. Ekkori tagjai között találjuk többek között Bene Gézát, Beöthy Istvánt, Hincz Gyulát, Vilt Tibort is. 1932-ben a KUT és az UME Modern Művészetek Szindikátusa néven egyesült. SzeJ