### egyházi adó Az egyházközségek ideiglenes szervezeti szabályzatában 1920-ban kötelezővé tették minden 21. életévét betöltő katolikus hivő számára az egyházi adó fizetését. Budapesten ezt 1925-től vezették be, vidéken csak 1939-től. Az egyházi adózás szempontjából két kategóriába sorolták a híveket. Az "A" kategóriába tartoztak azok, akik állami jövedelmi adót (egyenes adót) fizettek. Ők az esedékes évi egyházi adójukat állami közadó módjára az adóhivatalban fizették be. Összege elvileg a jövedelem egy százaléka volt. A "B" kategóriába sorolták azokat az egyházközségi tagokat, akik nem fizettek állami jövedelemadót. Az ő egyházi adójukat az egyházközség vetette ki, és több-kevesebb eredménnyel hajtotta be. GJ