### aranykorona
1. Az Osztrák-Magyar Monarchia 1900. január 1-jén bevezetett és aranyalapra helyezett új fizetési eszközének, a koronának aranyból vert 12, 20 és 100 koronás érméi. 1 kg tiszta aranyból 328 db tízkoronást vertek, tehát egy tízkoronás 3,04 g színaranyat tartalmazott. Az 1919 után kialakult inflációs viszonyok közepette, amikor a papírpénz értéke gyorsan romlott, ez számított viszonylag megbízható értékmérőnek. 2. A föld minőségére utaló értékszám, vagyis egységnyi terület, például 1 kat. hold föld átlagos - a termőképességtől, fekvéstől, művelhetőségtől függő - tiszta jövedelmének a mutatója. Ma Magyarországon egy kat. holdra átlagosan 11, egy hektárra pedig 19 aranykorona érték esik. RI