### Szervánszky Endre (1911-1977) Zeneszerző. 1922-1927 között klarinétot, majd 1931-1936 között zeneszerzést tanult a Zeneakadémián. 1941-1948 között a Nemzeti Zenedében, majd 1948-tól haláláig a Zeneakadémián tanított. Az 1930-as években részt vett a munkásmozgalomban, 1945-től 1949-ig a Szabad Nép zenekritikusa volt. Zeneszerzőként előbb Kodály (Vonósszerenád, 1948), majd Bartók hatása alatt állt (Concerto József Attila emlékére, 1954). 1960-ban bemutatott Hat zenekari darabja a magyar zeneszerzés új irányultságának, a szélesebb európai tájékozódásnak emblematikus képviselője. HP