### Hofherr-traktor
A petróleum-, illetve a nyersolajmotorok fejlesztése egymástól eltérő úton haladt. A kispesti HSCS Rt. és a németországi Lanz-gyár volt a nyersolajüzemű, izzófejes traktorok élenjáró fejlesztője és gyártója a világon. A magyar gyár mérnökeihez számos szabadalommal védett fejlesztés kötődik. Például a hűtési rendszer kialakítása: a hűtőlevegőnek a traktor tengelyére merőleges áramlása - a keringető szivattyús vízhűtési rendszer ventillátorát a gép jobb oldalán, a hűtőtömböt a bal oldalán helyezték el - a Hofherr-traktorok egyik jellemzője lett. Az első ilyen típus, az 1930-as évek elején kialakított HSCS R-25-ös volt. EJ