### Molnár István (1908-1981) Táncos, koreográfus, táncpedagógus. Dienes Valéria Orkesztikai Iskolájától indult, s az expresszionista tánckompozíciókon át jutott el a színpadi néptáncművészetig. Kompozícióiban a néptánc formavilágából indult ki, s ezeket expresszív elemek és megoldások alkalmazásával tette kifejezőbbé. Jelentős a néptánckutatói és táncpedagógiai tevékenysége is. Főbb koreográfiái Liszt-, Kodály- és Bartók-művekre készültek, kiemelkedik közülük a Magyar képeskönyv című szvit, s emlékezetesek a magyar népballadák színpadi feldolgozásai. Táncosképzési rendszerének összefoglalása, a "Molnár-technika" ma is érvényes módszer. FL