### Durkó Zsolt (1934-1997)
Zeneszerző. Farkas Ferenc növendéke volt a Zeneakadémián, majd 1961 és 1963 között Goffredo Petrassinál tanult Rómában. Az 1960-as években írott műveit az apró tételekből felépített formálás, a magyaros dallamképzés újjáértelmezése (Una rapsodia ungherese, 1965; I. vonósnégyes, 1966) és a középkori zene technikái (Halotti beszéd, 1972) jellemzik. Az 1970-es évektől erőteljesebben foglalkoztatták 19. századi témák (Mózes, Madách drámája nyomán, 1977; Széchenyi-oratórium, 1982), de ennek inkább gondolati világa, mint zenei nyelve szempontjából volt jelentősége. 1988-ban megalapította a Magyar Zeneművészek Társaságát, amelynek haláláig elnöke volt. HP