### népiskolai oktatás
1868-ban bevezetett alsófokú, alapismereteket nyújtó tanítási szint. Két tagozatból állt: az elvileg hat, gyakran viszont csak négy vagy öt évfolyamból álló mindennapi iskolából és a hároméves ismétlő iskolából. Az utóbbi télen heti 5, máskor heti 2 órás okatást adott a 12 és 15 év közötti korosztályból azoknak, akik egyetlen középfokú iskolatípusban sem tanultak tovább. 1940-ben, amikor a mindennapi tankötelezettség felső határát 14 évre emelték, a népiskolai oktatás egységesen 8 osztályúvá vált. Más formában, de ezt erősítették meg és tették általánossá 1945-től kezdődően is. RI