### Bárdos Lajos (1899-1986)
Zeneszerző, zenetudós, kóruskarnagy. Kodály tanítványainak első nemzedékéhez tartozott, és a kórusmozgalom egyik vezetőjeként Kodály céljait egész életében híven szolgálta. 1928-1968 között tanított a Zeneakadémián, több kórust vezetett (Cecília Kórus 1925-1942, Palestrina Kórus 1923-1933, Mátyás-templom kórusa 1942-1962), 1931-1950 között a Magyar Kórus szerkesztője volt. Óriási hatású pedagógusként a zeneelmélet oktatásának iskolateremtő mesterévé vált. Zenetudósként zeneelméleti kérdések, valamint Liszt és Kodály művészete foglalkoztatták elsősorban. Zeneszerzőként főként kórusműveket alkotott, amelyeket a magyar népdalra épülő hangvétel és prozódia kezelésének tisztasága jellemez. HP