### hadiállapot a Szovjetunióval
Bárdossy László a magyar parlamentben 1941. június 27-én jelentette be a hadiállapotot. Erre az 1920. évi XVII. törvénycikk adott módot, amely kimondta, hogy közvetlen fenyegető veszély esetében a kormányzó a magyar összminisztérium felelőssége és a nemzetgyűlésnek késedelem nélkül kikérendő utólagos hozzájárulása mellett a hadseregnek az ország határán kívül alkalmazását elrendelheti. Bárdossy ezt az utólagos hozzájárulást július 24-én kérte meg, az igenlő parlamenti döntés pedig október 23-án született meg. Azért ily későn, mert a testület ennyire lényegtelennek, formálisnak tartotta saját jogosítványának gyakorlását. Az eljárás is plasztikusan mutatja, hogy nem egyetlen ember meggondolatlanul hirtelen cselekedete, hanem az akkori hivatalos Magyarország egészének döntése volt a hadba lépés. PP