### Thália Társaság (1904-1908)
Az európai naturalista mozgalmak hatására Lukács György, Bánóczi László és Benedek Marcell Budapesten létrehozta azt a színházi játszóhelyet, mely a kortárs dráma és a hozzáillő játékstílus és alakításrendszer kidolgozásával az unalomba fúlt bulvárrepertoárt akarta felfrissíteni. Ibsen, Hebbel, Schnitzler, Hauptmann műveit játszották Hevesi Sándor művészeti vezetésével, Balázs Béla, Kodály Zoltán szaktanácsaival. Törzs Jenő, Forgács Rózsi, Báthory Giza, Garas Márton itt kezdte színészi pályáját. JM