### hadikommunizmus Az oroszországi polgárháború és intervenció idején bevezetett gazdaságpolitika 1918 és 1921 között. Kikapcsolta a piac és a pénz szerepét, bevezette a közvetlen cserét: az élelmiszer rekvirálását és központi újraelosztását. Felszámolta a magánkereskedelmet, és alkalmazta az általános munkakényszert. Célja a hadsereg és az állami bürokrácia ellátása. A hadikommunizmus legtöbb áldozatát a parasztság hozta a beszolgáltatással és rekvirálások miatt. Ez ellen több helyen lázadások robbantak ki, ezeket véresen leverték. A hadikommunizmus idején a termelés tovább hanyatlott, a gazdasági élet megbénult. GJ