### hulladéktermelés
Magyarországon évente valamivel több, mint százmillió tonna hulladék keletkezik. Döntő hányada gazdasági tevékenységből származó termelési hulladék, a többi lakossági eredetű. A települési szilárd hulladéknak csak töredékét égetik el. A szilárd hulladék szétválogatása (szelektív gyűjtése) egyelőre nem terjedt el. A csatornázatlan településeken évente 100 millió köbméter folyékony hulladék keletkezik, amelynek 90 százaléka a tározók helytelen kialakítása miatt elszikkad. A szippantásos begyűjtésű hulladék egy részét közvetlenül a természetbe eresztik le. A települési szennyvízcsatorna-rendszer, a szennyvíztisztítási infrastruktúra teljes kiépítése még várat magára. EJ