### polgári iskola
1868-tól 1945-ig fennálló iskolatípus, amelyben a népiskola négy osztályát elvégzett tanulók folytathatták tanulmányaikat. Kezdetben hat, illetve négy, 1927-től egységesen négy osztályból állt. Elsősorban a középrétegek alsóbb kategóriáinak a gyeremekei - nagy számban nők -, de a két világháború között már feltörekvő munkás- és parasztgyermekek is nagy számban tanultak ebben az iskolatípusban. A polgáriban latint nem, hanem csak németet tanultak, s az elméleti tárgyak helyett nagyobb hangsúlyt helyeztek a gyakorlati tárgyakra. A polgárit elvégzett diákok sikeres különbözeti vizsga lelétele után a gimnáziumok 5. osztályában folytathatták tanulmányaikat. RI