### Hivatásszervezet (Magyar Dolgozók Országos Hivatásszervezete) 1939-ben alakult hivatásrendi érdekvédelmi mozgalom, amely jellegét tekintve katolikus volt. Ipari, agrár és értelmiségi tagozata működött. Az ipari tagozat több bérmozgalmat vezetett és kezdeményezett. Befolyása mintegy 30 000 főre terjedt ki. Szemben állt nemcsak a szociáldemokratákkal, hanem a nyilasokkal is, s egyúttal konkurrenciát jelentett a keresztény szakszervezeteknek. GJ