### Szent Kereszt Egyesület
1939-ben, a második zsidótörvény elfogadása után a konvertita báró Kornfeld Móricz által alakított szervezet. Célja az izraelita hitről katolikus hitre tért konvertiták segítése, akik a zsidótörvény hatálya alá estek. Az egyesület elnöke Serédi hercegprímás megbízásából dr. Almásy József Esztergom főegyházmegyei pap, a Központi Szeminárium vicerektora volt. Az egyesület támogatására 1939 végén klerikusokból és világiakból álló püspökkari bizottságot hoztak létre gróf Zichy Gyula kalocsai érsek vezetésével. GJ